PIB Headquarters
कोविड-19 पर पीआईबी का बुलेटिन
|
|
- भारत में दैनिक नए मामले 1.32 लाख
- लगातार 6 दिन से दो लाख से कम नए मामले
- रिकवरी रेट और बढ़कर 92.48% पहुंची
- प्रतिदिन की पॉजिटिविटी रेट 6.57% रही, जो लगातार 9वें दिन 10 फीसदी से कम रही
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
दैनिक पॉजिटिविटी रेट गिरकर 6.57 प्रतिशत हुआ, लगातार नौवें दिन 10 प्रतिशत से कम
- भारत में दैनिक नये मामलों की संख्या में लगातार गिरावट दर्ज की जा रही है। पिछले 24 घंटे में देश में 1.32 लाख नये मामले दर्ज किए गए। पिछले 24 घंटे में दैनिक नये मामलों की संख्या 1,32,788 थी।
- लगातार छठे दिन कोविड-19 के नये मामलों की संख्या दो लाख से कम रही।
- साथ ही लगातार 20वें दिन भारत में बीमारी से स्वस्थ होने वाले लोगों की दैनिक संख्या कोविड-19 के दैनिक नए मामलों से ज्यादा हैं। पिछले 24 घंटे में बीमारी से 2,31,456 लोग स्वस्थ हुए हैं।
- भारत में महामारी शुरू होने के बाद से अब तक संक्रमण की चपेट में आने वाले 2,61,79,085 लोग कोविड-19 से स्वस्थ हो चुके हैं। पिछले 24 घंटे में बीमारी से कुल 2,31,456 लोग स्वस्थ हुए हैं। इससे बीमारी से स्वस्थ होने की राष्ट्रीय दर भी बेहतर होकर 92.48 प्रतिशत हो गयी है।
- भारत में पिछले 24 घंटे में कुल 20,19,773 जांच हुई जिसके साथ अब तक हुई जांच की कुल संख्या 35 करोड़ से ज्यादा  है।
- साप्ताहिक पॉजिटिविटी रेट इस समय 8.21 प्रतिशत है जबकि दैनिक पॉजिटिविटी रेट घटकर आज 6.57 प्रतिशत हो गया। यह लगातार नौ दिनों से 10 प्रतिशत से कम बना हुआ है।
- राष्ट्रव्यापी टीकाकरण अभियान के तहत आज देश में कोविड-19 के टीके की दी जा चुकी खुराक की संख्या 21.85 करोड़ से ज्यादा गयी। अस्थायी रिपोर्ट के अनुसार आज सुबह सात बजे तक 30,91,543 सत्रों में कोविड-19 के टीके की कुल 21,85,46,667 खुराक दी जा चुकी हैं।
ज्यादा जानकारी के लिए: https://pib.gov.in/PressReleasePage.aspx?PRID=1723777
टीकाकरण के मिथकों को खत्म करना
भारत सरकार इस वर्ष की 16 जनवरी से ‘समग्र सरकार’ दृष्टिकोण के तहत कारगर टीकाकरण अभियान के लिए राज्यों तथा केंद्र शासित प्रदेशों के प्रयासों का समर्थन करती रही है। टीके की खुराकों की उपलब्धता को कारगर बनाने के लिएकेंद्र सरकार वैक्सीन निर्माताओं के निरंतर संपर्क में है और 1 मई 2021 से राज्यों/केंद्र शासित प्रदेशों के लिए खरीद के अलग-अलग विकल्प खोले हैं।
ऐसी कई निराधार मीडिया रिपोर्टें आई हैं, जिन्होंने राष्ट्रीय महत्व के इस कार्य में जनता के बीच गलत सूचना फैलाई है। कुछ मीडिया रिपोर्टों में यह आरोप लगाया गया है कि केंद्र सरकार ने जून के दौरान टीकों की 120 मिलियन खुराकों का वादा किया जबकि मई महीने में उपलब्ध कुल 79 मिलियन खुराकों में से केवल 58 मिलियन खुराकें दी गईं। यह रिपोर्ट तथ्यात्मक दृष्टि से गलत और निराधार है।
1 जून 2021 की सुबह 7:00 बजे के आंकड़ों के अनुसार, 1 से 31 मई 2021 के बीच राज्यों/केंद्र शासित प्रदेशों द्वारा टीकों की कुल 61.06 मिलियन खुराकें दी गई हैं। राज्यों/ केंद्र शासित प्रदेशों के पास कुल 16.22 मिलियन शेष और इस्तेमाल नहीं की गईं खुराकें उपलब्ध थीं। 1 मई से 31 मई 2021 तक उपलब्ध कुल टीके की खुराकें 79.45 मिलियन थीं।
ज्यादा जानकारी के लिए: https://pib.gov.in/PressReleasePage.aspx?PRID=1723757
राज्यों/केंद्र शासित प्रदेशों को टीके की 23 करोड़ से अधिक खुराक प्रदान की गयी
भारत सरकार ने अब तक राज्यों/केंद्र शासित प्रदेशों को कोविड टीके की 23 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है। इसमें से कुल खपत  21,71,44,022 खुराक  है।
राज्यों/केंद्रशासित प्रदेशों के पास अब भी टीके की 1.64 करोड़ से ज्यादा  खुराक उपलब्ध हैं जिन्हें दिया जाना बाकी है।
ज्यादा जानकारी के लिए: https://pib.gov.in/PressReleasePage.aspx?PRID=1723668
उत्तराखंड के हल्द्वानी में डीआरडीओ द्वारा स्थापित 500 बिस्तरों वाले कोविड केयर अस्पताल का उद्घाटन
रक्षा अनुसंधान एवं विकास संगठन  द्वारा हल्द्वानी में स्थापित 500 बेड के कोविड केयर अस्पताल का उद्घाटन उत्तराखंड के मुख्यमंत्री श्री तीरथ सिंह रावत ने दिनांक 02 जून, 2021 को किया। इस सुविधा में 375 ऑक्सीजन बेड और वेंटिलेटर की सुविधा वाले 125 आईसीयू बेड शामिल हैं। 100 प्रतिशत पावर बैकअप के साथ सभी मौसमी परिस्थितियों के लिए इस केंद्र में केंद्रीय रूप से वातानुकूलन की सुविधा उपलब्ध है। पैथोलॉजी प्रयोगशाला, फार्मेसी, एक्स-रे तथा ईसीजी आदि इस सुविधा का अंतर्निहित हिस्सा हैं। यह केन्द्र दिनांक 3 जून 2021 से पूरी तरह से कार्य करना शुरू कर देगा।
ज्यादा जानकारी के लिए: https://pib.gov.in/PressReleasePage.aspx?PRID=1723774
वैक्सीन का घरेलू उत्पादन बढ़ाने के लिए केंद्र ने उठाये कदम
पूरी पात्र आबादी का जल्द से जल्द टीकाकरण करने के उद्देश्य से केंद्र की मदद से देश में घरेलू टीकों का उत्पादन लगातार तेज किया जा रहा है।
इस पहल के तहत जैव प्रौद्योगिकी विभाग आत्मनिर्भर भारत 3.0 मिशन कोविड सुरक्षा के तहत तीन सार्वजनिक उद्यमों को मदद कर रहा है। ये उद्यम हैं:
- हाफकिन बायो फार्मास्युटिकल कॉर्पोरेशन लिमिटेड, मुंबई,
- इंडियन इम्यूनोलॉजिकल लिमिटेड, हैदराबाद और
- भारत इम्यूनोलॉजिकल एंड बायोलॉजिकल लिमिटेड, बुलंदशहर, उ.प्र।
हाफकिन बायो फार्मा, महाराष्ट्र राज्य का सार्वजनिक संस्थान है जो भारत बायोटेक लिमिटेड, हैदराबाद के साथ प्रौद्योगिकी हस्तांतरण व्यवस्था के तहत कोवैक्सिन टीका बनाने के लिए तैयारी कर रहा है। टीके का उत्पादन कंपनी के परेल स्थित कॉम्प्लेक्स में होगा।
ज्यादा जानकारी के लिए: https://pib.gov.in/PressReleasePage.aspx?PRID=1723654
कृत्रिम बौद्धिकता प्लेटफार्म से व्हॉट्स-ऐप के जरिये कोविड के मामले में शीघ्र कार्रवाई करने की सुविधा
कोविड-19 के खिलाफ फौरन कार्रवाई करने के लिये कृत्रिम बौद्धिकता आधारित प्लेटफार्म का सहारा लिया जायेगा। इसके तहत छाती का एक्स-रे करके उसे डॉक्टरों के पास व्हॉट्स-ऐप के जरिये भेज दिया जायेगा। डॉक्टर उसे एक्स-रे मशीन पर देख सकते हैं। इस प्रक्रिया का नाम एक्स-रे सेतु रखा गया है और कम रेजोल्यूशन वाली फोटो को मोबाइल के जरिये भेजा जा सकता है। ग्रामीण इलाकों में कोविड की जांच और कार्रवाई के हवाले से इससे आसानी और तेजी से काम हो सकता है।
ज्यादा जानकारी के लिए: https://pib.gov.in/PressReleasePage.aspx?PRID=1723683
डॉ. हर्ष वर्धन ने डब्ल्यूएचओ के कार्यकारी बोर्ड के 149वें सत्र की बैठक को वर्चुअल माध्यम से संबोधित करते हुए कहा, “अब कदम उठाने का समय आ गया है”
केन्द्रीय स्वास्थ्य एवं परिवार कल्याण मंत्री डॉ. हर्ष वर्धन ने विश्व स्वास्थ्य संगठन  के कार्यकारी बोर्ड के अध्यक्ष के रूप में आज वीडियो कॉन्फ्रेंस के माध्यम से निर्माण भवन से डब्ल्यूएचओ कार्यकारी बोर्ड के 149वें सत्र को संबोधित किया। डॉ. हर्ष वर्धन का डब्ल्यूएचओ के कार्यकारी बोर्ड के अध्यक्ष के रूप में आज कार्यकाल सफलतापूर्वक पूरा हो गया है।
डॉ. हर्ष वर्धन ने श्रोताओं को उन बहादुर, प्रतिष्ठित और सम्मानित पुरुषों व महिलाओं की याद दिलाई, जिन्होंने दुनिया भर में कोविड योद्धाओं के रूप में मानवता की रक्षा के लिए अपना जीवन बलिदान कर दिया।
ज्यादा जानकारी के लिए: https://pib.gov.in/PressReleasePage.aspx?PRID=1723902
केंद्रीय मंत्री श्री मनसुख मांडविया ने दीनदयाल पोर्ट ट्रस्ट अस्पताल में ऑक्सीजन संयंत्र और अग्निशमन प्रणाली का उद्घाटन किया
केंद्रीय पत्तन, पोत परिवहन और जलमार्ग राज्य मंत्री  श्री मनसुख मांडविया ने आज वर्चुअली गांधीधाम  के गोपालपुरी स्थित दीनदयाल पोर्ट ट्रस्ट अस्पताल में मेडिकल ऑक्सीजन कॉपर पाइपिंग नेटवर्क के साथ मेडिकल ऑक्सीजन उत्पादन इकाई और अन्य संबंधित सुविधाओं जैसे कि अग्निशमन प्रणाली व ऑक्सीजन सिलेंडर बैंक के माध्यम से स्वचालित ऑक्सीजन सोर्स चेंजओवर प्रणाली का उद्घाटन किया।
ज्यादा जानकारी के लिए: https://pib.gov.in/PressReleasePage.aspx?PRID=1723911
श्री धर्मेंद्र प्रधान ने ओडिशा के राउरकेला इस्पात संयंत्र में 100 बिस्तरों वाली कोविड देखभाल सुविधा समर्पित की
केंद्रीय पेट्रोलियम एवं प्राकृतिक गैस और इस्पात मंत्री श्री धर्मेंद्र प्रधान ने आज सेल के ओडिशा स्थित राउरकेला इस्पात संयंत्र में एक 100 बेड वाले कोविड देखभाल सुविधा, इस्पात निदान केंद्र, को राष्ट्र को समर्पित किया। इस सुविधा को बाद में बढ़ाकर 500 बिस्तरों वाला किया जाएगा। इस विशाल कोविड-केयर सुविधा के सभी बेड में सीधे इस्पात संयंत्र की ऑक्सीजन इकाई से लाई गई निर्धारित लाइन के जरिए गैसीय ऑक्सीजन का प्रावधान है। इससे जीवन रक्षक ऑक्सीजन की निर्बाध उपलब्धता सुनिश्चित करने के अलावा, सिलेंडरों को फिर से भरने की जरूरत और साजो-समान संबंधित मामलों से छुटकारा पाने में मदद मिलेगी। यह बड़ी सुविधा, जिसे रिकॉर्ड समय के भीतर स्थापित किया गया है, कोविड के खिलाफ लड़ाई के लिए पहले से उपलब्ध बेड और आईसीयू बेड के अतिरिक्त है।
ज्यादा जानकारी के लिए: https://pib.gov.in/PressReleasePage.aspx?PRID=1723889
INPUTS FROM PIB FIELD OFFICES
महाराष्ट्र: स्वास्थ्य विभाग ने कहा है कि राज्य में पिछले छह महीने के कोविड-19 मरीजों के आंकड़ों की समीक्षा करने के बाद बच्चों में कोविड-19 संक्रमण के मामले में कोई खास बदलाव नहीं दिखाई दिया। राज्य के स्वास्थ्य विभाग के अपर मुख्य सचिव डॉ. प्रदीप व्यास ने यह जानकारी दी। यह पाया गया कि नवंबर 2020 से अप्रैल 2021 के दौरान शून्य से 5 वर्ष के आयु वर्ग में संक्रमण 1.3 प्रतिशत, 6 से 11 वर्ष में 2.4 प्रतिशत, 12 से 17 वर्ष में 4.1 प्रतिशत रहा। शून्य से लेकर 17 वर्ष के बीच सभी आयु वर्ग मंब 7.8 प्रतिशत था। मंगलवार को राज्य के स्वास्थ्य मंत्री राजेश टोपे ने बताया कि राज्य में अभी म्यूकोर माइकोसिस के लगभग 4,000 मामले हैं। उन्होंने आगे बताया कि राज्य सरकार ने म्यूकोर माइकोसिस के सभी मरीजों के नि:शुल्क इलाज की व्यवस्था की है। राज्य सरकार ने बड़े शहरों के बाहर के मरीजों को राहत देने के लिए तहसील और जिला स्तर के निजी अस्पतालों में कोविड-19 के इलाज की दरों को घटाया है।
गुजरात: राज्य के शिक्षा मंत्री भूपेंद्र सिंह चुडासमा ने जानकारी दी कि गुजरात माध्यमिक एवं उच्च माध्यमिक शिक्षा बोर्ड ने 12वीं कक्षा की बोर्ड परीक्षा को रद्द कर दिया है। मंगलवार को कोविड-19 के 1561 नए मामले सामने आए। राज्य में सक्रिय मरीजों की संख्या 29,015 है, जबकि रिकवरी रेट 95.21% है। मंगलवार को 1.96 लाख लोगों का टीकाकरण किया गया। राज्य में अब तक 18-44 वर्ष आयु वर्ग के 1,10,205 लोगों को कोविड-19 का टीका लगाया जा चुका है।
राजस्थान: मंगलवार को राजस्थान ने कोविड-19 के 1002 नए मामलों, 65 मौतों और 6114 लोगों के स्वस्थ होने की सूचना दी। अभी राज्य में कुल 37,477 सक्रिय मामले हैं। सबसे ज्यादा नए मामले जयपुर , अलवर  और उदयपुर  में सामने आए।
मध्य प्रदेश: मध्य प्रदेश ने म्यूकोरमाइकोसिस के 987 सक्रिय मामलों की सूचना दी। मुख्यमंत्री शिवराज सिंह चौहान ने कहा है कि राज्य में म्यूकोरमाइकोसिस के इलाज पर विशेष ध्यान दिया जा रहा है और इसका इलाज करने वाले प्रत्येक अस्पताल में एम्फोटेरिसिन-बी व अन्य दवाओं की समय पर आपूर्ति सुनिश्चित की जा रही है। राज्य में कोरोना के 20,303 सक्रिय मरीजों में से 12,906 मरीज होम आइसोलेशन में हैं। राज्य में ग्रामीण और शहरी क्षेत्रों में ‘किल कोरोना’ अभियान चलाया जा रहा है। राज्य में कोविड उपचार योजना के तहत अब तक 11,341 कोविड मरीजों का नि:शुल्क इलाज किया गया है। राज्य के मंत्रिमंडल ने कोविड-19 महामारी की रोकथाम में योद्धाओं की तरह सेवाएं देने वाले कर्मियों के लिए दो महीने की अवधि के लिए मुख्यमंत्री कोविड-19 योद्धा कल्याण योजना लागू करने को मंजूरी दी। राज्य मंत्रिमंडल ने कोविड-19 बाल कल्याण योजना और मुख्यमंत्री कोविड-19 विशेष अनुग्रह योजना के विभिन्न बिंदुओं को भी मंजूरी दे दी। महामारी को देखते हुए मध्य प्रदेश बोर्ड की 12वीं की परीक्षा को रद्द कर दिया गया है। मंगलवार को राज्य ने कोविड-19 के 1078 नए मामले, 45 मौतें और 4120 लोगों के स्वस्थ होने की सूचना दी।
छत्तीसगढ़: मंगलवार को छत्तीसगढ़ ने 4471 मरीजों के स्वस्थ होने के साथ कोविड-19 के 1886 नए मामले मिलने की सूचना दी। राज्य में पॉजिटिविटी रेट में लगातार गिर रही है और मंगलवार को यह 3.1% रही। राज्य में, 20.20% नागरिकों, यानी 59.20 लाख लोगों को कम से कम टीके की एक खुराक लग चुकी है। 18-44 वर्ष के आयु वर्ग में 7.89 लाख लोगों को पहली खुराक लगी है।
गोवा: सोमवार को गोवा ने कोविड-19 के 903 नए मामलों के साथ 22 लोगों की मृत्यु होने और 1777 लोगों के स्वस्थ होने की सूचना दी। मंगलवार को राज्य में कोरोना से मौतों की संख्या में गिरावट देखी गई। अभी राज्य में 11,867 सक्रिय मामले हैं। मंगलवार को 4009 लोगों को टीका लगा, जिसके साथ गोवा में टीकाकरण की कुल संख्या 5,21,940 पहुंच गई है।
केरल: केरल विधानसभा ने आज सर्वसम्मति से एक प्रस्ताव पारित करके केंद्र से नि:शुल्क सार्वभौमिक टीकाकरण देने का अनुरोध किया। प्रस्ताव में यह भी कहा गया है कि केंद्र सरकार टीका खरीदने के लिए वैश्विक निविदाएं जारी करे, न कि राज्यों को अलग-अलग खरीदने के लिए कहे। इस बीच, मंगलवार को राज्य ने कोविड के 19,760 नए मामले मिलने की सूचना दी। टीपीआर 15.13% है। मृतकों की संख्या 9,000 से ज्यादा हो गई है। राज्य में अब तक कुल 96,42,277 लोगों का टीकाकरण हुआ है। इसमें 75,44,092 को पहली खुराक और 20,98,185 दूसरी खुराक मिली।
तमिलनाडु: मंगलवार को मुख्यमंत्री एम. के. स्टालिन ने कहा कि कोविड-19 के प्रसार को रोकने के लिए लगाए गए लॉकडाउन को अंतहीन तरीके से नहीं बढ़ाया जा सकता है और इसे जल्द खत्म करने के लिए लोगों के सहयोग की जरूरत है। मंगलवार को चिकित्सा और परिवार कल्याण मंत्री मा. सुब्रमण्यन ने बताया कि तमिलनाडु में अब तक कुल 518 लोग म्यूकोरमाइकोसिस से संक्रमित हुए हैं और इनमें से 17 लोगों की मृत्यु हो चुकी है। राज्य में कोविड-19 के दैनिक मामले की संख्या मंगलवार को घटकर 26,513 हो गई, जिससे सक्रिय मामलों की संख्या तीन लाख से नीचे आ गई। हालांकि, संक्रमण के चलते मृतकों की संख्या ज्यादा रही। 105 वर्षीय महिला सहित 490 अन्य लोगों ने दम तोड़ दिया। तमिलनाडु, जिसने बुधवार से टीकाकरण अभियान को रोकने की घोषणा की थी, को मंगलवार रात में केंद्र सरकार से 4.95 लाख टीके मिलने के बाद लोगों का टीकाकरण जारी रखा है। तमिलनाडु कारागार और सुधार सेवा विभाग राज्य भर की जेलों में बंद 4,297 दोष सिद्ध कैदियों में से 30% का टीकाकरण कराया है। तमिलनाडु में अब तक 92,35,652 लोगों का टीकाकरण हो चुका है, जिनमें से 71,85,963 को पहली और 20,49,689 को दूसरी खुराक मिली है।
कर्नाटक: 01-06-2021 को जारी राज्य सरकार के बुलेटिन के अनुसार, नए मामले: 14,304; कुल सक्रिय मामले: 2,98,299; कोविड से मौत के नए मामले: 464; कोविड से मौत के कुल मामले: 29,554, कल लगभग 1,62,227 लोगों का टीकाकरण हुआ। इसके साथ राज्य में अब तक कुल 1,38,46,247 लोगों को टीके लगाए जा चुके हैं। मंगलवार को सरकार को केंद्र सरकार के कोटे से कोविशील्ड वैक्सीन की 5.76 लाख डोज मिली है। केंद्र से मिल चुकी कोविशील्ड की कुल मात्रा 1.14 करोड़ खुराक है। मंगलवार को एक ही दिन में 3 ट्रेनों से 352 टन ऑक्सीजन पहुंचाई गई। राज्य को अब तक 2561.24 टन ऑक्सीजन मिल चुकी है। बेंगलुरु में कोरोनावायरस के नए मामलों की संख्या घट रही है। लगातार दूसरे दिन 4,000 से कम मामले दर्ज किए गए। स्वास्थ्य मंत्री डॉ के. सुधाकर ने कहा कि दूसरी कोविड लहर में मिले म्यूटेटेड स्ट्रेन का अध्ययन करने के लिए कर्नाटक में 7 जीनोमिक लैब को स्थापित किया जाएगा।
आंध्र प्रदेश: राज्य ने 93,704 नमूनों की जांच के बाद कोविड-19 के 11,303 नए मामले सामने आए। मौतों की संख्या 104 रही जबकि पिछले 24 घंटों में 18,257 लोगों को अस्पतालों से छुट्टी मिल गई। कुल मामले: 17,04,388; सक्रिय मामले: 1,46,737; अस्पताल से छुट्टी पाने वालों की संख्या: 15,46,617; मृत्यु: 11,034। राज्य में कल तक कोविड टीके की कुल 1,00,73,383 खुराक लगाई जा चुकी हैं, जिनमें 75,43,454 पहली खुराक और 25,29,929 दूसरी खुराक शामिल है। मंगलवार को पहली और दूसरी खुराक को मिलाकर टीकाकरण कराने वालों की कुल संख्या एक करोड़ पहुंचने के साथ राज्य ने एक प्रमुख पड़ाव को पार कर लिया। जून के पहले पखवाड़े में राज्य को केंद्र से 8,76,870 अतिरिक्त खुराक मिलने की उम्मीद है। स्वास्थ्य विभाग के अधिकारियों के अनुसार, राज्य सरकार भी अपने संसाधनों से 20,74,730 अतिरिक्त खुराक खरीद रही है, लेकिन इसकी दूसरे पखवाड़े में ही आपूर्ति हो पाने की उम्मीद है। राज्य को सिंगापुर से 3 क्रायोजेनिक ऑक्सीजन टैंक मिले हैं, जिसे मेघा इंजीनियरिंग और इंफ्रास्ट्रक्चर लिमिटेड  ने सौंपा है। इस बीच, राज्य में कोरोनावायरस की मौजूदा स्थिति के कारण, आंध्र प्रदेश के सभी स्कूलों में कक्षा 1 से 10 तक के छात्रों के लिए गर्मी की छुट्टियों को 30 जून तक के लिए बढ़ा दिया गया है।
तेलंगाना: राज्य के स्वास्थ्य विभाग ने राज्य के छह अन्य निजी अस्पतालों की कोविड उपचार के लिए मिली अनुमति को रद्द कर दिया है। अब तक, 22 अस्पतालों को कोविड रोगियों का इलाज करने से रोका गया है, क्योंकि वे रोगियों से बहुत ज्यादा पैसे ले रहे थे और कोविड उपचार प्रोटोकॉल का पालन भी नहीं कर रहे थे। कल रूस से स्पुतनिक-वी की 27.90 लाख से अधिक खुराकों की सबसे बड़ी खेप हैदराबाद पहुंच गई। इसके साथ स्पुतनिक-वी वैक्सीन की कुल 30 लाख खुराक भारत पहुंच चुकी है। तेलंगाना उच्च न्यायालय ने राज्य के स्वास्थ्य विभाग को निर्देश दिया कि वह कोविड रोगियों से अधिक राशि वसूलने वाले निजी अस्पतालों से अतिरिक्त राशि वापस कराए। अदालत ने स्वास्थ्य विभाग को कोविड से संबंधित सभी चिकित्सा सेवाओं और जांचों के लिए अधिकतम मूल्य तय करने के लिए नया जीओ जारी करने के लिए भी निर्देश दिया। इस बीच, कल राज्य में कोविड-19 के 2,493 नए मामले सामने आए और 15 लोगों की मौत हो गई। इससे कुल मामलों की संख्या 5,80,844 और मृतकों की संख्या 3,296 हो गई। अभी राज्य में सक्रिय मामलों की कुल संख्या 33,254 है।
असम: मंगलवार को रक्षा मंत्री राजनाथ सिंह ने असम के मुख्यमंत्री हिमंत बिस्वा सरमा को राज्य में कोविड-19 महामारी के खिलाफ उनकी सरकार की अथक लड़ाई के लिए बधाई दी और भविष्य में हर संभव सहायता देने का भी आश्वासन दिया। मंगलवार को राज्य में 51 कोविड रोगियों की मौत हो गई। वहीं, 1,15,513 जांच से 4,682 नए संक्रमणों की जानकारी सामने आई। पॉजिटिविटी रेट 4.05 प्रतिशत था। कोविड-19 महामारी के कारण राज्य में बाहर से लोगों के लौटने और ग्रामीण क्षेत्रों में कोविड-19 मामलों में बढ़ोतरी का हालिया रुझान सामने आने के साथ, राज्य सरकार ने मंगलवार से सामुदायिक निगरानी कार्यक्रम के तीसरे चरण की शुरुआत करने के बावजूद ग्रामीण क्षेत्रों में वायरस प्रबंधन के लिए नए एसओपी को अधिसूचित किया है।
मणिपुर: राज्य में संक्रमण के 798 अतिरिक्त मामलों के साथ कोविड ने 18 अन्य लोगों की जिंदगी छीन ली। कोविड-19 वक्र को समतल करने के लिए शीघ्र पहचान और शीघ्र उपचार के उद्देश्य से, मुख्यमंत्री एन बीरेन सिंह ने “इंफाल वेस्ट में कोविड-19 सामूहिक जांच के लिए सक्रिय अभियान” को हरी झंडी दिखाई। अब तक 3,88,761 लोगों को कोविड का टीका लगाया गया है, जिनमें से 80,335 लोगों को दूसरी खुराक मिली है।
सिक्किम: मंगलवार को कोविड-19 के 309 नए पॉजिटिव मामले मिले, जबकि चार अन्य लोगों की मौत हो गई। 334 लोगों के स्वस्थ होने के साथ, अब सक्रिय मामलों की संख्या 3,992 है। 30 मई को हुई राज्य कार्यकारिणी समिति की समीक्षा बैठक में फैसला लिया गया कि अब से सिर्फ सरकारी सुविधाओं में ही रैपिड एंटीजन टेस्टिंग  की जाएगी।
त्रिपुरा: एक दिन में सबसे ज्यादा 16,918 जांच की गई, जिनमें से 841 जांच रिपोर्ट पॉजिटिव मिली। पिछले 24 घंटे में कोरोना से 6 लोगों की मृत्यु हुई, जबकि इसी अवधि में 864 लोग स्वस्थ हुए। इस बीच राज्य सरकार ने अगरतला में आईएलएस और टीएमसी अस्पतालों के लिए कोविड की दरें निर्धारित कर दी हैं। मंत्रिपरिषद ने गैर-सरकारी अस्पतालों में शुल्क की सीमा तय करने का फैसला लिया है।
नगालैंड: मंगलवार को नगालैंड में 176 नए मामले दर्ज किए गए, जबकि कोविड से 9 लोगों की मौत हो गई। राज्य में सक्रिय मामले 4,725 है, जबकि कुल आंकड़ा 21,854 तक पहुंच गया है।
पंजाब: जांच में पॉजिटिव पाए गए रोगियों की कुल संख्या 5,69,756 है। सक्रिय मामलों की संख्या 33,444 है। दर्ज हुई कुल मौतों की संख्या 14,649 है। पहली खुराक  के साथ कोविड-19 का कुल टीकाकरण 9,20,914 है। दूसरी खुराक  के साथ कुल टीकाकरण 2,53,715 है। 45 वर्ष से अधिक आयु वर्ग में पहली खुराक के साथ कुल टीकाकरण 28,46,545 है। वहीं, 45 वर्ष से अधिक आयु वर्ग में दूसरी खुराक के साथ कुल टीकाकरण 4,86,154 है। 18-44 वर्ष आयु वर्ग में पहली खुराक के साथ कुल टीकाकरण 4,66,597 है।
हरियाणा: अब तक पॉजिटिव मिले नमूनों की संख्या 7,57,868 है। कुल सक्रिय कोविड-19 रोगियों की संख्या 16,280 है। मृतकों की संख्या 8,383 है। अब तक टीकाकरण कराने वालों की कुल संख्या 57,70,019 है।
चंडीगढ़: लैब से सत्यापित कोविड-19 के कुल मामले 60,154 हैं। सक्रिय मामलों की कुल संख्या 1481 है। अब तक कोविड-19 से हुई मौतों की कुल संख्या 758 है।
हिमाचल प्रदेश: अब तक जांच में कोविड-19 से संक्रमित पाए गए रोगियों की संख्या 1,91,251 है। सक्रिय मामलों की संख्या 12407 है। अब तक कुल 3165 मौतें हुई हैं।
FACT CHECK
एमजी/एएम/आरकेएस/एसएस
(Visitor Counter : 256